CELEX: 32016D1898
Language: fi
Date: 2016-10-26 00:00:00
Title: Komission täytäntöönpanopäätös (EU) 2016/1898, annettu 26 päivänä lokakuuta 2016, eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa annetun täytäntöönpanopäätöksen 2013/764/EU muuttamisesta (tiedoksiannettu numerolla C(2016) 6710) (ETA:n kannalta merkityksellinen teksti)

28.10.2016   
               
               
                  FI
               
               
                  Euroopan unionin virallinen lehti
               
               
                  L 293/39
               
            KOMISSION TÄYTÄNTÖÖNPANOPÄÄTÖS (EU) 2016/1898,
      annettu 26 päivänä lokakuuta 2016,
      eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa annetun täytäntöönpanopäätöksen 2013/764/EU muuttamisesta
      
         
            (tiedoksiannettu numerolla C(2016) 6710)
         
      
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
      ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan
      sekä katsoo seuraavaa:
      
                  (1)
               
               
                  Komission täytäntöönpanopäätöksessä 2013/764/EU (3) säädetään eläinten terveyttä koskevista toimenpiteistä klassisen sikaruton torjumiseksi päätöksen liitteessä esitetyissä jäsenvaltioissa tai niiden alueilla. Toimenpiteisiin sisältyy elävien sikojen, sikojen siemennesteen, munasolujen ja alkioiden, sianlihan, sian raakalihavalmisteiden, sianlihavalmisteiden ja muiden sianlihaa sisältävien tuotteiden lähettämiskielto asianomaisten jäsenvaltioiden tietyiltä alueilta.
               
            
                  (2)
               
               
                  Arvioitaessa riskiä, joka esiintyneistä klassisen sikaruton tapauksista aiheutuu eläinten terveydelle, olisi otettava huomioon kyseisen taudin nykyisen epidemiologisen tilanteen kehittyminen unionissa. On aiheellista säätää tietyistä poikkeuksista elävien sikojen, tuoreen sianlihan ja tiettyjen sian raakalihavalmisteiden ja sianlihavalmisteiden lähetyskieltoon täytäntöönpanopäätöksen 2013/764/EU liitteessä luetelluilta alueilta. Kyseissä täytäntöönpanopäätöksessä olisi lisäksi kuvattava eläinten terveyttä koskevat lisävaatimukset, joita sovelletaan, jos tällaisia poikkeuksia myönnetään.
               
            
                  (3)
               
               
                  Neuvoston direktiivissä 64/432/ETY (4) säädetään, että elävien eläinten siirtojen mukana on oltava terveystodistukset. Jos poikkeuksia kieltoon, joka koskee elävien sikojen lähetyksiä täytäntöönpanopäätöksen 2013/764/EU liitteessä luetelluilta alueilta, sovelletaan eläviin sikoihin, jotka on tarkoitettu unionin sisäiseen kauppaan, näissä terveystodistuksissa olisi oltava viittaus kyseiseen täytäntöönpanopäätökseen, jotta varmistetaan, että kyseisissä todistuksissa annetaan riittävät ja tarkat tiedot eläinten terveydestä.
               
            
                  (4)
               
               
                  Neuvoston direktiivin 2001/89/EY (5) 6 artiklassa todetaan, että on tiloja, jotka muodostuvat erillisistä tuotantoyksiköistä, ja annetaan toimivaltaisille viranomaisille mahdollisuus soveltaa poikkeuksia, jotka liittyvät eritasoisiin riskeihin. Tämän olisi tultava esiin täytäntöönpanopäätöksen 2013/764/EU 4 artiklan a alakohdassa säädetyissä poikkeuksissa.
               
            
                  (5)
               
               
                  Komission päätöksen 2002/106/EY (6) liitteessä esitetään yksityiskohtaiset tiedot serologisesta seurannasta ja näytteenottomenetelmistä sekä määrätyistä testeistä. Jos kyseisessä täytäntöönpanopäätöksessä säädetään poikkeuksista täytäntöönpanopäätöksen 2013/764/EU vaatimuksiin, tällaisissa toimenpiteissä olisi viitattava päätöksen 2002/106/EY liitteessä oleviin asiaa koskeviin osiin.
               
            
                  (6)
               
               
                  Sen vuoksi täytäntöönpanopäätöstä 2013/764/EU olisi muutettava.
               
            
                  (7)
               
               
                  Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
               
            ON HYVÄKSYNYT TÄMÄN PÄÄTÖKSEN:
      1 artikla
      Muutetaan täytäntöönpanopäätös 2013/764/EU seuraavasti:
      
                  1)
               
               
                  Lisätään 2 a artikla seuraavasti:
                  ”2 a artikla
                  Poikkeus, jota sovelletaan elävien sikojen lähettämiseen muihin jäsenvaltioihin tietyissä tapauksissa
                  1.   Poiketen siitä, mitä 2 artiklan 1 kohdassa säädetään, asianomaiset jäsenvaltiot voivat sallia elävien sikojen lähettämisen tiloilta, jotka sijaitsevat liitteessä luetelluilla alueilla, muihin jäsenvaltioihin, edellyttäen että klassisen sikaruton yleinen tilanne liitteessä luetelluilla alueilla on suotuisa ja että sikoja pidettiin tilalla,
                  
                              —
                           
                           
                              jolla ei ole rekisteröity klassisen sikaruton tapauksia edeltävien 12 kuukauden aikana ja joka sijaitsee direktiivin 2001/89/EY mukaisesti vahvistetun suoja- tai valvontavyöhykkeen ulkopuolella;
                           
                        
                              —
                           
                           
                              jolla siat ovat olleet vähintään 90 päivää tai syntymästä lähtien, eikä tilalle ole tuotu eläviä sikoja lähettämistä välittömästi edeltäneiden 30 päivän aikana;
                           
                        
                              —
                           
                           
                              jolla toteutetaan toimivaltaisen viranomaisen hyväksymää bioturvallisuussuunnitelmaa;
                           
                        
                              —
                           
                           
                              jolla on tehty säännöllisesti ja vähintään joka neljäs kuukausi toimivaltaisen viranomaisen suorittama tarkastus,
                              
                                          i)
                                       
                                       
                                          jossa noudatetaan komission päätöksen 2002/106/EY (*) liitteessä olevassa III luvussa säädettyjä ohjeita;
                                       
                                    
                                          ii)
                                       
                                       
                                          johon sisältyy kliininen tutkimus päätöksen 2002/106/EY liitteessä olevan IV luvun A osassa säädettyjen tarkastus- ja näytteenottomenetelmien mukaisesti;
                                       
                                    
                                          iii)
                                       
                                       
                                          jossa tarkastetaan direktiivin 2001/89/EY 15 artiklan 2 kohdan b alakohdan toisessa, neljännessä, viidennessä, kuudennessa ja seitsemännessä luetelmakohdassa säädettyjen toimenpiteiden tosiasiallinen soveltaminen; sekä
                                       
                                    
                        
                              —
                           
                           
                              johon sovelletaan toimivaltaisen viranomaisen toteuttamaa klassisen sikaruton valvontasuunnitelmaa päätöksen 2002/106/EY liitteessä olevan IV luvun F.2 kohdassa säädettyjen näytteenottomenettelyjen mukaisesti ja laboratoriotestausta, josta on saatu negatiiviset tulokset kuukauden sisällä ennen eläinten siirtämistä.
                           
                        2.   Edellä 1 kohdan vaatimukset täyttävien elävien sikojen osalta neuvoston direktiivin 64/432/ETY (**) 5 artiklan 1 kohdassa tarkoitettuun sikojen terveystodistukseen on lisättävä seuraava lisähuomautus:
                  
                     ”Komission täytäntöönpanopäätöksen 2013/764/EU 2 a artiklan vaatimukset täyttäviä sikoja”.
                  
                  
                     (*)  Komission päätös 2002/106/EY, tehty 1 päivänä helmikuuta 2002, klassisen sikaruton toteamisessa käytettäviä diagnostisia menettelyjä, näytteenottomenetelmiä ja laboratoriotestien tulosten arviointikriteereitä koskevan taudinmäärityskäsikirjan hyväksymisestä (EYVL L 39, 9.2.2002, s. 71)."
						
                  
                     (**)  Neuvoston direktiivi 64/432/ETY, annettu 26 päivänä kesäkuuta 1964, eläinten terveyteen liittyvistä ongelmista yhteisön sisäisessä nautaeläinten ja sikojen kaupassa (EYVL 121, 29.7.1964, s. 1977/64).”"
						
               
            
                  2)
               
               
                  Muutetaan 4 artikla seuraavasti:
                  
                              a)
                           
                           
                              Korvataan a alakohdan toinen luetelmakohta seuraavasti:
                              
                                          ”—
                                       
                                       
                                          siat ovat olleet vähintään 90 päivää tai syntymästä lähtien tilalla, eikä tilalle tai erilliseen tuotantoyksikköön ole tuotu eläviä sikoja teurastamoon lähettämistä välittömästi edeltäneiden 30 päivän aikana; tätä sovelletaan vain erillisiin tuotantoyksikköihin, joista virkaeläinlääkäri on vahvistanut, että niiden rakenne, koko ja etäisyys toisistaan sekä niissä harjoitettu toiminta ovat sellaisia, että tuotantoyksiköissä on eläimille täysin erilliset sijoitus-, pito- ja ruokintapaikat niin, että virus ei voi levitä tuotantoyksiköstä toiseen;”
                                       
                                    
                        
                              b)
                           
                           
                              Korvataan a alakohdan neljännen luetelmakohdan iii alakohta seuraavasti:
                              
                                          ”iii)
                                       
                                       
                                          jossa vähintään yksi seuraavista edellytyksistä täyttyy:
                                          
                                                      1)
                                                   
                                                   
                                                      siinä tarkastetaan direktiivin 2001/89/EY 15 artiklan 2 kohdan b alakohdan toisessa, neljännessä, viidennessä, kuudennessa ja seitsemännessä luetelmakohdassa säädettyjen toimenpiteiden tosiasiallinen soveltaminen; tai
                                                   
                                                
                                                      2)
                                                   
                                                   
                                                      tilaa ympäröivällä 40 km:n säteellä luonnonvaraisiin sikoihin kohdistetaan säännöllisesti ja vähintään neljän kuukauden välein valvontaa, josta on saatu negatiiviset tulokset päätöksen 2002/106/EY liitteessä olevan IV luvun H osan mukaisesti, ja kaikki lähetykseen sisältyvät teurastetut siat on testattu klassisen sikaruton varalta negatiivisin tuloksin päätöksen 2002/106/EY liitteessä olevan VI luvun C osassa esitettyjen diagnostisten menettelyjen mukaisesti;”
                                                   
                                                
                                    
                        
                              c)
                           
                           
                              Lisätään a alakohtaan seitsemäs luetelmakohta seuraavasti:
                              
                                          ”—
                                       
                                       
                                          tämän alakohdan vaatimukset täyttäviltä sikatiloilta tulevien sianlihan, sian raakalihavalmisteiden ja sianlihavalmisteiden mukana on komission asetuksessa (EY) N:o 599/2004 (***) säädetty asianmukainen unionin sisäiseen kauppaan tarkoitettu terveystodistus, jonka II osa on täytettävä seuraavasti:
                                          ”Eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa 13 päivänä joulukuuta 2013 annetun komission täytäntöönpanopäätöksen 2013/764/EU mukainen valmiste”.
                                       
                                    
                                 (***)  Komission asetus (EY) N:o 599/2004, annettu 30 päivänä maaliskuuta 2004, eläinten ja eläinperäisten tuotteiden yhteisön sisäiseen kauppaan liittyvän yhdenmukaisen todistusmallin ja tarkastuspöytäkirjan hyväksymisestä (EUVL L 94, 31.3.2004, s. 44).”"
						
                           
                        
                              d)
                           
                           
                              Korvataan b alakohdan kolmas luetelmakohta seuraavasti:
                              
                                          ”—
                                       
                                       
                                          niiden mukana on asetuksessa (EY) N:o 599/2004 säädetty asianmukainen unionin sisäiseen kauppaan tarkoitettu terveystodistus, jonka II osa on täytettävä seuraavasti:
                                          ”Eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa 13 päivänä joulukuuta 2013 annetun komission täytäntöönpanopäätöksen 2013/764/EU mukainen valmiste”.”
                                       
                                    
                        
            
                  3)
               
               
                  Korvataan 10 artiklassa päivämäärä ”31 päivään joulukuuta 2017” päivämäärällä ”31 päivään joulukuuta 2019”.
               
            2 artikla
      Tämä päätös on osoitettu kaikille jäsenvaltioille.
      
         Tehty Brysselissä 26 päivänä lokakuuta 2016.
         
            
               Komission puolesta
            
            Vytenis ANDRIUKAITIS
            
               Komission jäsen
            
         
      
      
         (1)  EYVL L 395, 30.12.1989, s. 13.
      
         (2)  EYVL L 224, 18.8.1990, s. 29.
      
         (3)  Komission täytäntöönpanopäätös 2013/764/EU, annettu 13 päivänä joulukuuta 2013, eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa (EUVL L 338, 17.12.2013, s. 102).
      
         (4)  Neuvoston direktiivi 64/432/ETY, annettu 26 päivänä kesäkuuta 1964, eläinten terveyteen liittyvistä ongelmista yhteisön sisäisessä nautaeläinten ja sikojen kaupassa (EYVL 121, 29.7.1964, s. 1977/64).
      
         (5)  Neuvoston direktiivi 2001/89/EY, annettu 23 päivänä lokakuuta 2001, yhteisön toimenpiteistä klassisen sikaruton torjumiseksi (EYVL L 316, 1.12.2001, s. 5).
      
         (6)  Komission päätös 2002/106/EY, tehty 1 päivänä helmikuuta 2002, klassisen sikaruton toteamisessa käytettäviä diagnostisia menettelyjä, näytteenottomenetelmiä ja laboratoriotestien tulosten arviointikriteereitä koskevan taudinmäärityskäsikirjan hyväksymisestä (EYVL L 39, 9.2.2002, s. 71).